তুরস্কে ৬.৮ মাত্রার শক্তিশালী ভূমিকম্পে নিহত ১৮
তুরস্কের পূর্বাঞ্চলীয় ইলাজিনপ্রদেশে ৬.৮ মাত্রার শক্তিশালী ভূমিকম্পে কমপক্ষে ১৮ জন নিহত ও কয়েকশ মানুষ আহত হয়েছেন।







ভূমিকম্পের কেন্দ্রস্থল ছিল ইলাজিনপ্রদেশের সিভিরিস শহর।  ভূমিকম্পের আঘাতে বহু ঘরবাড়ি বিধ্বস্ত হয়েছে এবং আতঙ্কিত লোকজন রাস্তায় নেমে এসেছেন। খবর বিবিসির।




পার্শ্ববর্তী দেশ সিরিয়া, লেবানন এবং ইরানেও এ ভূকম্পন অনুভূত হয়। তুরস্কে স্থানীয় সময় শুক্রবার রাত ৮টা ৫৫ মিনিটে (বাংলাদেশ সময় শুক্রবার রাত ১১টা ৫৫ মিনিট) এ ভূমিকম্প আঘাত হানে।
তুরস্কের জরুরি বিভাগ জানিয়েছে, প্রথম ভূমিকম্পের পর প্রায় ৬০টি আফটারশক বা ভূকম্পন অনুভূত হয়েছে।
তুরস্কে মাঝেমধ্যেই ভূমিকম্প হয়। ১৯৯৯ সালের দেশটির পশ্চিমাঞ্চলীয় ইজমিত শহরে এক ভয়াবহ ভূমিকম্পে প্রায় ১৭ হাজার  মানুষ নিহত হয়েছিল।
তুরস্কের জরুরি বিভাগ জানিয়েছে, দুর্গত এলাকায় ৪০০-এর বেশি উদ্ধারকারী দল পাঠানো হয়েছে।
যারা ঘরবাড়ি হারিয়েছেন তাদের জন্য উদ্ধারকারী দলের সঙ্গে তাঁবু ও বিছানা পাঠানো হয়েছে। আবার ভূমিকম্প আঘাত হানতে পারে এই ভয়ে প্রচণ্ড শীতের মধ্যেও লোকজন খোলা আকাশের নিচে রাত কাটাচ্ছে।

তুরস্কের পূর্বাঞ্চলীয় ইলাজিনপ্রদেশে ৬.৮ মাত্রার শক্তিশালী ভূমিকম্পে কমপক্ষে ১৮ জন নিহত ও কয়েকশ মানুষ আহত হয়েছেন।